
PËR SHPRONËSIMIN, PËR INTERES PUBLIK, TË PRONARËVE  TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I IMPIANTIT PËR TRAJTIMIN E UJËRAVE  TË PËRDORURA, KORÇË
 
Në mbështetje të nenit 100 të Kushtetutës, të neneve 5, pika 1, 20 e 21  të ligjit nr.8561, datë  22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik” dhe  të nenit 8 të ligjit nr.9836, datë 26.11.2007 “Për Buxhetin e Shtetit për vitin 2008”, të ndryshuar, me propozimin e Ministrit të Punëve Publike dhe Transportit, Këshilli i Ministrave 
 
VENDOSI:
 
1. Shpronësimin, për interes publik, të pronarëve të pasurive të paluajtshme, pronë private (tokë truall), që preken nga ndërtimi i impiantit për trajtimin e ujërave të përdorura, Korçë. 
2.  Shpronësimi bëhet në favor të Ujësjellës–Kanalizime, sh.a., Korçë.
3.  Pronarët e pasurive  të paluajtshme,  që shpronësohen, të kompensohen në vlerë të plotë, sipas masës përkatëse, që paraqitet në tabelën bashkëlidhur  këtij  vendimi, për sipërfaqen 434.5  (katërqind e tridhjetë e katër pikë pesë) m2, tokë truall, me vlerë të përgjithshme shpronësimi prej 
4 345 000 (katër milionë e treqind e dyzet e pesë mijë) lekësh. 
4. Shpenzimet procedurale, në vlerën 252 500 (dyqind e pesëdhjetë e dy mijë e pesëqind) lekë, të përballohen nga Ujësjellës – Kanalizime,  sh.a., Korçë.    
5. Vlera e përgjithshme e shpronësimit, prej 4 345 000 (katër milionë e treqind e dyzet e pesë mijë) lekësh, të përballohet nga “Llogaria e veçantë”, e Ministrisë së Financave pranë Bankës së Shqipërisë, “Fondi  i shpronësimeve”. 
6.  Shpronësimi të fillojë më 1.7.2010 dhe të përfundojë më 30.8.2010. 
7.  Pronarët e përmendur në listën që i bashkëlidhet këtij vendimi, për të cilët është bërë shënimi “Konfirmim nga ZRPP-ja,  Korçë”, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Ujësjellës – Kanalizime, sh.a.-së, Korçë.  
8. Ujësjellës Kanalizime,  sh.a., Korçë, të kryejë likuidimin e  pronarëve të pasurive, për të cilat janë bërë shënimet “Konfirmim nga ZRPP-ja,  Korçë”, në bazë të dokumentacionit të pronësisë, brenda afateve të përcaktuara në pikën 6 të këtij vendimi.  
9. Zyra vendore e regjistrimit të pasurive të paluajtshme, Korçë, në bashkëpunim me Ujësjellës – Kanalizime, sh.a., Korçë, brenda 30 (tridhjetë) ditëve nga data e miratimit të këtij vendimi, të fillojë procedurat për hedhjen e sipërfaqes së shpronësuar mbi hartën kadastrale, sipas planimetrisë së shpronësimit që do t’i vihet në dispozicion nga Ujësjellës–Kanalizime, sh.a., Korçë,  si dhe të bëjë kalimin e pronësisë  për pasuritë e shpronësuara në favor të shtetit. 
10. Zyra e regjistrimit të pasurive të paluajtshme,  Korçë, të pezullojë të gjitha transaksionet me pasuritë e shpronësuara deri në çastin kur të realizohen procesi i hedhjes së sipërfaqes së objektit mbi hartën kadastrale, si dhe kalimi i pronësisë për pasuritë e shpronësuara.
11. Ngarkohen Ministria e Punëve Publike dhe Transportit, Ministria e Financave dhe Ujësjellës–Kanalizime,  sh.a., Korçë, për zbatimin e këtij  vendimi. 
Ky vendim hyn në fuqi menjëherë dhe botohet në  Fletoren Zyrtare.  
           
KRYEMINISTRI
Sali Berisha


REPUBLIKA E SHQIPËRISË

DREJTORIA JURIDIKE
SEKTORI I SHPrONËSIMEVE

1
	
Vasil
	
	
Panariti
	
8/251
	
8561
	
Truall
	
166.2
	
10000
	
1 662 000
	Konfirmim nga
ZRPP Korçë

	
2
	
Nikolla
	
Ligor
	
Çeço
	
8/50
	
8561
	
Truall
	
268.3
	
10000
	
2 683 000
	Konfirmim nga
ZRPP Korçë

	
	Totali lekë
	
	
	
	
	
	4 345 000
	



